पिछले साल नवंबर में हुई इस दुर्घटना में सौ से ज़्यादा लोगों की मौत हो गई थी.ढाका पुलिस के मुताबिक फ़ैक्ट्री मालिक दिलावर हुसैन और उनकी पत्नी के अलावा सुरक्षा गार्डों और प्रबंधकों को ढाका की तरज़ीन कपड़ा फैक्ट्री में आग के मामले में अभियुक्त बनाया है.इस घटना के बाद से बांग्लादेश ने अपनी कपड़ा फैक्ट्रियों की हालत सुधारने का संकल्प लिया है.पुलिस जाँचकर्ता एकेएम मोहिसुनुज़्ज़मां ख़ान ने एएफ़पी समाचार एजेंसी को बताया, "दिलावर और उनकी पत्नी महमूदा अख़्तर और 11 अन्य लोगों पर 



लापरवाही से मृत्यु के आरोप लगाए गए हैं."राजधानी ढाका के बाहरी इलाक़ों के अशुलिया ज़िले की बहुमंज़िला तरज़ीन फैक्ट्री से अमरीका के वॉलमार्ट सहित बहुत से पश्चिमी देशों के रिटेलरों के लिए कपड़ा भेजा जाता था.



फैक्टी में आग लगने के बाद हज़ारों मज़दूरों ने काम करने की जगह के असुरक्षित होने के आरोप लगाए थे. दिलावर हुसैन ने इन आरोपों का खंडन किया था.यह घटना ढाका के ही पास मौजूद क़स्बे की राणा प्लाज़ा कपड़ा फैक्ट्री के इस साल ढहने की वजह से दब गई थी. यह विश्व की सबसे बड़े औद्योगिक दुर्घटनाओं में से एक थी.इस दुर्घटना से बांग्लादेश में कपड़ा फैक्ट्री के ख़राब सुरक्षा मानक और मज़दूरों के लिए काम करने की ख़राब स्थितियाँ उजागर हुईं थीं.(बीबीसी हिंदी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)